Liv Arnesen
Store norske leksikon,Historie,Norsk og nordisk historie,Norges historie,Norges historie generelt,Norsk polarhistorie
Liv Ragnheim Arnesen er en norsk polfarer, foredragsholder, lærer og ekspedisjonsguide på Svalbard. Hun har mange meritter i forbindelse med polare ekspedisjoner og bruker medieoppmerksomhet underveis som undervisningsopplegg for skolebarn og ungdom.
Polarekspedisjoner I 1991 forsøkte hun sammen med tre andre kvinner å krysse Grønlands innlandsis. En piteraq (sterk vind) og bensinlekkasje i maten gjorde at de måtte gi oppI 1992 utgjorde Arnesen og Julie Maske den første kvinneekspedisjonen som gikk uten støtte over Grønland. De to gikk 560 kilometer på 23 dager.I 1994 ble Arnesen den første kvinnen til å gå alene og uten støtte til Sydpolen. Turen startet fra terskelfjorden Hercules Inlet ved sydenden av Weddellhavet. Hun gikk 1200 kilometer på 50 dager, før hun returnerte med fly.I 1996 gjorde hun et forsøk på å bestige Mount Everest. Hun nådde opp til 1900 meter under toppen, men måtte snu på grunn av høydesyke.I 2000–2001 krysset hun Antarktis med ski og seil sammen med amerikanske Ann Bancroft. De var de første kvinnene til å gjøre dette, og de brukte 94 dager på 2747 kilometer.I 2002 dro hun på padleturer med Ann Bancroft ved Den antarktiske halvøya og Great Lakes i USA.I 2005 skulle hun krysse Polhavet fra Sibir sammen med Ann Bancroft, men på grunn av problemer i Russland ble de hentet tilbake etter 20 dager. Foredrag På 2000-tallet arbeidet Arnesen sammen med Ann Bancroft for å inspirere kvinner til å følge sine drømmer og for å få barn og voksne til å bli glad i naturen og å forstå behovet for å ta vare på rent vann. Omtaler og utmerkelser Spesielt etter soloturen til Sydpolen har Arnesen oppnådd omfattende medieoppmerksomhet i ledende medier i mange land, og hun har mottatt flere utmerkelser: Æresdiplom fra Det russiske geografiske selskap (1999) Kåret til «Årets kvinne» av det amerikanske magasinet «Glamour» (2001) Trailblazer Award (Det skandinavisk-amerikanske Hall of Fame) (2001) Den norsk-amerikanske «Chamber of Commerce Achievement Award» (2001) Utgivelser 1995: Snille piker går ikke til Sydpolen. Damm 2002: Kan jeg?: fra drøm til virkelighet. Med Jon Gangdal. Aschehoug 2003: No Horizon is so far: Two women and their extraordinary journey across Antarctica. Med Ann Bancroft og Cheryl Dahle. The Perseus Books Group 2005: Motivasjon & mestring : fra drøm til virkelighet. Med Jon Gangdal. Aschehoug 2006: En faktahest om Sydpolen. Aschehoug Les mer i Store norske leksikon Grønland Sydpolen Eksterne lenker Liv Arnesens nettsider Bancroft Arnesen Explore